Diari Oficial de la Generalitat Valenciana


Sumari del DOGV 8230, del 08-02-2018 (2018/1115)

Extracte de la Resolució de 25 de gener de 2018, del vicerector d'Internacionalització i Cooperació de la Universitat de València, per la qual s'aprova la convocatòria del procediment de preselecció per al programa de mobilitat per a pràctiques en empreses Erasmus+ del consorci Fundació Universia, projecte Place to Place, curs acadèmic 2017-2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8230

Data del DOGV
:   08-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1115


Data del document
:   25-01-2018

Organisme emissor
:   Universitat de València

Tipus de document
:   Extracte

Extracte de la Resolució de 25 de gener de 2018, del vicerector d'Internacionalització i Cooperació de la Universitat de València, per la qual s'aprova la convocatòria del procediment de preselecció per al programa de mobilitat per a pràctiques en empreses Erasmus+ del consorci Fundació Universia, projecte Place to Place, curs acadèmic 2017-2018. [2018/1115]  
BDNS (identif.): 385118.  
De conformitat amb allò previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Requisits generals:  
a) Tenir la nacionalitat d'un dels estats participants en el programa Erasmus+ o de tercers països sempre que s'acredite, en aquest últim cas, estar en possessió d'un permís vàlid per a residir a Espanya durant el període de realització de la pràctica.  
b) Tenir un grau de discapacitat igual o superior al 33 %.  
c) No haver realitzat estades prèvies dins del programa Erasmus ?estudis i pràctiques- que, sumades als nombre de mesos previstos de l'estada de pràctiques que es pretén realitzar en el mateix cicle formatiu (grau o màster), superen el total de 12 mesos (24 mesos per als graus de Medicina, Odontologia i Farmàcia).  
  
En el còmput d'aquests 12 mesos també s'inclouran:  
- Les estades Erasmus que s'hagen realitzat sense finançament econòmic.  
- Les estades Erasmus que haguera gaudit l'estudiant en cursos anteriors dins del programa d'aprenentatge permanent de la Unió Europea.  
  
Requisits acadèmics:  
a) Estar matriculat/ada durant el curs 2017-2018 en una titulació oficial de grau o màster de la Universitat de València.  
b) Complir les condicions establertes en l'article 10.1 del Reglament de pràctiques externes de la Universitat de València aprovat pel Consell de Govern de 26 de juny de 2012.  
  
Segon. Objecte  
S'oferten quatre beques adreçades a estudiants amb discapacitat per a la realització de pràctiques en institucions i empreses de països que participen en el programa Erasmus+ de la Comissió Europea.  
  
Tercer. Bases reguladores  
Es contenen en l'annex I de la convocatòria i es publiquen en el tauler d'anuncis de la Universitat de València:  
https://webges.uv.es/uvTaeWeb/  
  
Quart. Quantia  
La quantia de la beca depén del país on es realitze la pràctica i del grau de discapacitat, amb un mínim de 400 i un màxim de 600 euros mensuals. Es finançaran un mínim de dos i un màxim de quatre mesos.  
  
A més, podran rebre ajuts addicionals els estudiants que tinguen un grau de discapacitat reconegut mínim del 65 % i requerisquen d'ajuts superiors als establerts per diversos conceptes.  
  
Cinqué. Termini de presentació de sol·licituds  
El termini de presentació de sol·licituds serà d'un mes des de l'endemà de la publicació de la convocatòria en el Diari Oficial de la Generalitat Valenciana.  
  
Sisé. Altres dades  
Les persones interessades presentaran la seua sol·licitud en el model de l'annex II en el Registre d'Entrada de la Universitat de València o per qualsevol dels mitjans previstos en l'article 38 de la Llei 30/1992, de 26 de novembre, del règim jurídic de les administracions públiques i del procediment administratiu comú.  
  
València, 25 de gener de 2018.- El vicerector d'Internacionalització i Cooperació, p. d. (DOGV 13.01.2018): Guillermo Palao Moreno.